**Kratka predstavitev podjetja:**

Visokotehnološka družba iz Celja, vodilni proizvajalec satelitskih komunikacijskih sistemov za daljinski nadzor plovil - BlueTraker ([www.bluetraker.com](http://www.bluetraker.com)), vabi v svojo sredino talente in ciljno usmerjene, visoko izobražene ter motivirane posameznike.

Produkti in storitve EMA d.o.o.:

EMA je vodilni ponudnik celovitih rešitev s področij označevanja, kodiranja, identifikacije in sledenja. Naši sistemi identificirajo in sledijo izdelke skozi proizvodni življenjski cikel in kasneje, skozi sledenje v cestni in pomorski logistiki ter skozi brezžične sisteme skladiščnega poslovanja. Na globalnem trgu smo prepoznavni kot ponudniki sistemov za sledenje, nadzor in upravljanje plovil v profesionalnem in navtičnem sektorju.

Industrijsko označevanje izdelkov in embalaže Označevanje polizdelkov, gotovih izdelkov in embalaže je pomemben del proizvodnih procesov. Ponujamo rešitve ink-jet in laserskega tiskanja ter graviranja. Zastopamo blagovne znamke Domino, Telesis, Toshiba, Arca in CAB.

Zaščitno pakiranje

V vseh industrijskih sektorjih je zaščitno pakiranje eden od ključnih elementov dolgoročnega zagotavljanja kakovosti in zaščite izdelkov. V podjetju EMA zagotavljamo sisteme zaščitnega pakiranja vodilnega svetovnega ponudnika Sealed Air.

Vroče lepljenje

Tehnologija vročega lepljenja omogoča spajanje različnih materialov. Najpogostejša uporaba te tehnologije je na področju pakiranja oziroma spajanja kartonske embalaže. Na področju sistemov vročega lepljenja zastopamo vodilnega svetovnega proizvajalca Valco & Melton.

Avtomatska identifikacija

Rešitve avtomatske identifikacije zajemajo tehnologijo črtne kode, radiofrekvenčno identifikacijo, Brezžične terminale in brezžična omrežja.

Sistemi sledljivosti

Z implementacijo sistemov sledljivosti obvladujemo varnost izdelka, njegovo primernost za uporabo, trajnost in etični odnos do končnega potrošnika. Naše rešitve zajemajo Sledljivost v proizvodnji, logistiki in sledenje vozil in plovil.

Repromaterial

Celovito ponudbo zaokrožamo z dobavo termotransfer folij in črnil za tiskalnike ter izdelavo in dobavo samolepilnih etiket.

Servisni center

V sklopu poprodajne pomoči in podpore uporabnikom naš servisni center zagotavlja montažo, redno servisiranje in pogodbeno vzdrževanje naprav ter izobraževanje in usposabljanja bodočih uporabnikov.

Telematika

Na področju telematike razvijamo, izdelujemo in tržimo sisteme za sledenje, nadzor in upravljanje plovil v navtičnem in komercialnem sektorju:

- BlueTraker LRIT za sledenje transportnih plovil,

- BlueTraker VMS za sledenje in nadzor ribiških flot,

- BlueTraker sistem za upravljanje flot v profesionalnem in navtičnem pomorstvu,

- BlueAIS sistem za avtomatsko identifikacijo plovil.

**EMA d.o.o.**
Mariborska cesta 1C
3000 Celje

NAŠI DVE SPLETNI STRANI:

<http://www.bluetraker.com/>

<http://www.ema.si/>